Document ID: 32007D0882

RÅDETS AFGØRELSE
af 20. december 2007
om ændring af afgørelse 1999/70/EF om de nationale centralbankers eksterne revisorer for så vidt angår Central Bank of Cyprus
(2007/882/EF)
RÅDET FOR DEN EUROPÆISKE UNION HAR -
under henvisning til protokollen om statutten for Det Europæiske System af Centralbanker og Den Europæiske Centralbank, knyttet som bilag til traktaten om oprettelse af Det Europæiske Fællesskab, særlig artikel 27.1,
under henvisning til Den Europæiske Centralbanks henstilling ECB/2007/12 af 15. november 2007 til Rådet for Den Europæiske Union om eksterne revisorer for Central Bank of Cyprus (1), og
ud fra følgende betragtninger:
(1)
Regnskaberne for Den Europæiske Centralbank (ECB) og for Eurosystemets nationale centralbanker revideres af uafhængige eksterne revisorer, der efter henstilling fra ECB’s Styrelsesråd godkendes af Rådet for Den Europæiske Union.
(2)
Ifølge artikel 1 i Rådets beslutning 2007/503/EF af 10. juli 2007 i henhold til traktatens artikel 122, stk. 2, om Cyperns indførelse af den fælles valuta den 1. januar 2008 (2) opfylder Cypern nu de nødvendige betingelser for indførelse af euroen, og dispensationen til fordel for Cypern, jf. artikel 4 i tiltrædelsestraktaten af 2003, ophæves med virkning fra den 1. januar 2008.
(3)
I medfør af paragraf 60, stk.1, litra a), i lov nr. 34(I) fra 2007, som ændrer lovene om Central Bank of Cyprus af 2002 og 2003, og som træder i kraft den 1. januar 2008, revideres årsregnskaberne for Central Bank of Cyprus i overensstemmelse med artikel 27 i ESCB-statutten.
(4)
I forlængelse af ophævelsen af dispensationen til fordel for Cypern har ECB’s Styrelsesråd henstillet, at Rådet godkender PricewaterhouseCoopers Limited som ekstern revisor for Central Bank of Cyprus for regnskabsårene 2008 til 2012.
(5)
ECB’s Styrelsesråds henstilling bør følges og Rådets afgørelse 1999/70/EF (3) ændres i overensstemmelse hermed -
TRUFFET FØLGENDE AFGØRELSE:
Artikel 1
I artikel 1 i afgørelse 1999/70/EF indsættes følgende stykke:
»14. PricewaterhouseCoopers Limited godkendes som ekstern revisor for Central Bank of Cyprus for regnskabsårene 2008-2012.«
Artikel 2
Denne afgørelse meddeles ECB.
Artikel 3
Denne afgørelse offentliggøres i Den Europæiske Unions Tidende.
Udfærdiget i Bruxelles, 20. december 2007.

Labels: 2
9
4
18